עדנה מושנזון

**עדנה מושנזון** (24 בספטמבר 1945, י"ז בתשרי ה'תש"ו – 5 בפברואר 2026, י"ח בשבט ה'תשפ"ו) הייתה אוצרת ויועצת בענייניי אמנות ומוזיאולוגיה, זוכת פרס האוצרות של משרד המדע, התרבות והספורט לשנת 2008.

## ביוגרפיה
עדנה מושנזון נולדה ב-1945 לאסתר ושמעון ונטורה-בן ארי, דור שביעי בירושלים. נישאה לאילן מושנזון, קולנוען, והתגוררה בתל אביב יפו.

מושנזון היא בוגרת בית הספר התיכון אוהל שם רמת גן ובעלת תואר ראשון בתולדות האמנות מהאוניברסיטה העברית ירושלים 1973. עם סיום לימודיה האקדמיים השתלמה במוזיאולוגיה בלונדון ובשנת 1977 מונתה לאוצרת במוזאון תל אביב לאמנות.

לאורך 30 שנות פעילותה כאוצרת במוזיאון תל אביב לאמנות (2007-1977) ניהלה מושנזון את המחלקה לרישום והדפס, אצרה עשרות תערוכות כתבה מאמרים וערכה קטלוגים בנושאי אמנות ואוצרות. מאז יציאתה לגמלאות פעלה כאוצרת עצמאית.

במהלך השנים כיהנה מושנזון כחברה בגופים ציבוריים וכחברת ועדות שונות בישראל ומחוצה לה, ביניהם מועצת המוזיאונים בישראל (2009–2015), המדור לאמנות פלסטית במועצה הישראלית לתרבות ואמנות (2010–2013), חברה בוועדת הפיסול של עיריית תל אביב-יפו וחברה בארגון אוצרים בינלאומי IKT.

## פעילות אוצרותית
במסגרת עבודה כאוצרת בכירה במוזאון תל אביב לאמנות עסקה מושנזון בניהול, ארגון, מחקר ושימור אוסף המחלקה לרישום והדפס, אוסף הכולל למעלה מ-25 אלף עבודות. בעבודתה התמקדה בחקר ההיסטוריה של אוסף הרישומים וההדפסים, שראשיתו בייסוד המוזיאון, ובהצגת תערוכות מתוכו. בין האוספים החשובים הנכללים בו נמנים אוסף קרל שוורץ, אוסף הרמן שטרוק, אוסף אריך גריץ וכן אוספים של אמנות גרמנית מלפני מלחמת העולם השנייה, שנשלחו למוזיאון עם עליית הנאצים לשלטון בגרמניה וכך ניצלו. בנוסף עסקה מושנזון בהרחבה ושיפור האוסף הישראלי והבינלאומי באמצעות רכישות של יצירות ישראליות רבות, היסטוריות ועכשוויות, וכן באמצעות גיוס של אוספים בינלאומיים ביניהם: אוסף של 100 הדפסים של אדוורד מונק; אוסף של כ-300 הדפסים, רישומים וספרי אמן סוריאליסטיים, תרומת צ'ארלס ואוולין קרמר, ניו יורק; ואוסף אברהם הורודיש, אספן ומוציא לאור של הדפסים וספרי אמן מגרמניה שלפני המלחמה. אוספים פרטיים אלה התייחסו להיסטוריה של אוסף הרישום וההדפס והשלימו אותו.

במהלך שנות עבודתה במוזאון אצרה מושנזון עשרות תערוכות אמנות לאמנים ישראלים ובינלאומיים. הנודעות שבהן: **[[ביל ויולה]]: מיצבי וידאו** (1994); **מבט כפול – שלוש תערוכות: [[ויליאם קנטרידג']] – וידאו, האחים צ'פמן – מוראות המלחמה לפי גויה ו[[משה גרשוני]] – קדיש** (2000); **מבט אלכסוני: [[:en:Kara_Walker|קארה ווקר]] ו[[:en:Elaine_Reichek|איליין רייצ'ק]]** (2001); **רוז סה לה וי: על פרחים באמנות עכשווית** (2004), תערוכה בהשתתפות אמנים ישראליים ובינלאומיים מהבולטים ביותר ובכללם: קוטלוג אטאמן, פול מוריסון, פישלי & וייס, הלן צ'אדוויק, פיטר רוסל, מאט קאלישו, תומאס סטרות', ג'ף קונס ועוד; ו**אוטוביוגרפיה ספירלית**, רטורטספקטיבה של שנטל אקרמן (2006).

כאוצרת עצמאית עסקה מושנזון במנעד רחב של תחומי אמנות: וידאו ארט, מיצבים, אמנות פלסטית ועוד. בין התערוכות הבולטות שאצרה: **קרקס אוניברסליס בע"מ** – מופעי עיר במסגרת הביאנלה לאמנות של תל אביב-יפו ולציון מאה שנה לתל אביב, שהתקיימה במתחם הטמפלרי (2009), **[[אפרת שוילי]]: נקודה מול נקודה, עבודות 2012-1992** במשכן לאמנות עין חרוד (2013), ו**רשמים VI: שובו של הנייר - מחשבות על רישום**, הביאנלה הישראלית לרישום, בית האמנים, גלריה ברבור, סדנת ההדפס ובית טיכו, ירושלים, אוצרות ראשיות: עדנה מושנזון וסאלי הפטל נוה (2016).

בשנת 2008 קיבלה מושנזון את פרס האוצר מטעם משרד התרבות המדע והספורט על פעילותה ותרומתה. בנימוקיהן כתבו שופטות הפרס, נעמי אביב, גליה בר אור, איריס פישוף ועידית עמיחי, שמושנזון "קידמה במסירות ראויה לציון את אמנות הגרפיקה והרישום ומעל הכל את אמנות הווידאו והמיצב".

במהלך הקריירה הוענקו לה מלגות לתמיכה במחקרה, ביניהן: מלגה למחקר אוסף מוזיאון תל אביב לאמנות (1992-1991) במוזיאון המחוז בלוס אנג'לס; מלגת DAAD ללימוד סצנת האמנות הגרמנית העכשווית ואוספי המוזיאונים השונים (1986); ומלגות של מכון גתה ללימודי השפה הגרמנית ומחקר אמנות גרמנית (1984–1985).

## רשימת תערוכות
;תערוכות במוזאון תל אביב לאמנות
* 1982 – **עיר ואמנות: הסצסיון של ברלין במפנה המאה**
* 1984 – **[[נחום גוטמן]]**, אוצרים: מרק שפס, עדנה מושנזון
* 1985 – **חמש מאות שנות דיוקן עצמי בהדפס**, תרומת צ'ארלס ואוולין קרמר
* 1986 – **[[פרנק סטלה]]: חד גדיא לפי ליסיצקי, סדרת הדפסים**
* 1986 – **[[אדוורד מונק]]: מוות אהבה וחרדה**
* 1988 – **[[משה גרשוני]]: י"ג תחריטים לשירי חיים נחמן ביאליק**
* 1988 – **הרישומים של [[רוי ליכטנשטיין]]**
* 1990 – **[[אדוורד מונק]]: הדפסים**, אוסף צ'ארלס ואוולין קרמר לאמנות
* 1991 – **[[ג'ספר ג'ונס]]: הדפסים מאוסף ליאו קאסטלי**, ניו יורק
* 1992 – **[[ברוס נאומן]]: הדפסים, מכפלים, פסלי ניאון ווידאו**
* 1992 – **[[לאה ניקל]]**: **ספר**, מאוסף סדנת הראל , מוזיאון תל אביב לאמנות, ביתן הלנה רובינשטין, תל אביב 
* 1994 – **[[קלאס אולדנבורג]]: חפצי יומיום ודפי מחברת / רישומי מחברת ופסלים**
* 1994 – **[[ביל ויולה]]: מיצבי וידאו**
* 1997 – **[[סוריאליזם]]: הדפסים וספרי אמן** מאוסף צ'ארלס ואוולין קרמר
* 1998 – **אוסף פוגל: מאמנות מינימליסטית לאמנות מושגית**, אמנות אמריקאית של שנות ה-70 וה-80. אוסף שנתרם לגלריה הלאומית בוושינגטון
* 1998 – **[[משה קופפרמן]]: יומן עבודה, הדפסי רשת 1996–1998** מאוסף סדנת הראל 
* 2000 – **מבט כפול - שלוש תערוכות:** **[[ויליאם קנטרידג'|וויליאם קנטרידג']] – סטריאסקופ**, **ג'ק ודינוס צ'פמן – מוראות מלחמה לפי גויה**, **משה גרשוני - קדיש** מאוסף סדנת הראל
* 2001 – **מבט אלכסוני: קארה ווקר** - **שוויון בקירוב**, **ואיליין רייצ'ק** - **בבית ובעולם**
* 2004 – **רוז סה לה וי: על פרחים באמנות עכשווית**
* 2004 – **סוון פולסון: המשוטט הדיגיטלי** - מיצבי וידאו
* 2005 – **סטפן בלקנהול: רישומים סביב פסל / מטלת האדם הבודד**, ספר אמן 2003 מאוסף סדנת הראל 
* 2006 – **אוטוביוגרפיה ספירלית: רטרוספקטיבה של [[שנטל אקרמן]]**
* 2006 – **מירצ'ה קנטור: נוף משתנה**, מיצב וידאו

;תערוכות נבחרות ‐ אוצרת עצמאית
* 2007 - **היסטוריות מונפשות**, עבודות וידאו של קארה ווקר, שיו אנשיונג, כריסטינה לוקאס, קוטה אזווה, רוברט בריר, ז'ני פרלין ושהזיה סיקאנדר, גלריה נגא, תל אביב
* 2008 – **נושאים במעבר**, מבחר עבודות וידאו של אדריאן פאצ'י. במסגרת פסטיבל "וידאו זון", הביאנלה הבינלאומית לווידאו שמקיים המרכז לאמנות עכשווית בתל אביב
* 2009 – **קרקס אוניברסליס בע"מ**, התערוכה המרכזית בביאנלה לאמנות, ארט תל אביב Artlv
* 2010 – חממת וידאו, **יריד צבע טרי 3**, תל אביב
* 2012 – חממת וידאו, **יריד צבע טרי 5**, תל אביב
* 2013 – **פלג דישון: רצועת מאך**, בית האמנים, ירושלים
* 2013 – **אפרת שוילי: נקודה מול נקודה עבודות 1992–2012**, משכן לאמנות עין חרוד
* 2014 – **[[נבט יצחק]]****: שטיחי מלחמה**, גלריה נגא, תל אביב
* 2016 – **רשמים VI**, **שובו של הנייר – מחשבות על רישום**, הביאנלה הישראלית לרישום, בית האמנים, גלריה ברבור, סדנת ההדפס ובית טיכו, ירושלים. אוצרות ראשיות: עדנה מושנזון וסאלי הפטל-נווה
* 2019 – **14 דרגות האהבה, אל-האווה**, מיצב של האמנית: אניסה אשקר, קיר בעיר #9, תל אביב

## רשימת פרסומים
* מושנזון עדנה, **רישומים לתיאטרון הבימה 1918–1978**, תל אביב: הוצאת מוזאון תל אביב לאמנות, 1978.
* מושנזון עדנה, **עיר ואמנות: הסצסיון של ברלין במפנה המאה**, תל אביב: הוצאת מוזאון תל אביב לאמנות, 1982.
* מושנזון עדנה [אוצרת], **פרנק סטלה חד גדיא לפי אל ליסצקי**, תל אביב: הוצאת מוזאון תל אביב לאמנות, 1986.
* מושנזון עדנה [אוצרת], **ג'ספר ג'ונס,** תל אביב: הוצאת מוזאון תל אביב לאמנות, 1991.
* מושנזון עדנה [אוצרת], **תומרקין: הדפסים 1962–1991**, תל אביב: מוזאון תל אביב לאמנות, תל אביב, 1992.
* מושנזון עדנה, **לאה ניקל,** תל אביב: הוצאת מוזאון תל אביב לאמנות, 1994.
* מושנזון עדנה, **תאווה לספרים**, תל אביב: הוצאת מוזאון תל אביב לאמנות, 1997.
* מושנזון עדנה, **סוריאליזם: הדפסים מאוסף צ'ארלס ואוולין קרמר**, תל אביב: הוצאת מוזאון תל אביב לאמנות, 1997.
* מושנזון עדנה [אוצרת], **רוז סה לה וי: על פרחים באמנות העכשווית**, תל אביב: הוצאת מוזאון תל אביב לאמנות, 2004.
* מושנזון עדנה [אוצרת], **אפרת שוילי - נקודה מול נקודה: עבודות 1992–2012**, עין חרוד: הוצאת משכן לאמנות עין חרוד, 2013.
* מושנזון עדנה [אוצרת], **שובו של הנייר - מחשבות על רישום**, ירושלים: הוצאת בית האמנים ירושלים, 2016.

* Moshenson, Edna [Curator], *City and Art: The Berlin Secession at the Turn of the Century Prints and Drawings from the Collection of the Tel Aviv Museum,* Tel-Aviv: Published by Tel-Aviv Museum of Art 1982
* Moshenson, Edna [Curator], *Surrealism: Prints from the Charles & Evelyn Kramer Collection*, Tel-Aviv: Published by Tel-Aviv Museum of Art, 1997
* Moshenson Edna (Author), Marion Ackerman (Author), Ariane Grigoteit (Foreword), *KARA WALKER: Deutsche Bank Collection*, Frankfurt am Main: Deutsche Bank Art, 2003, 84 p
* Moshenson Edna, Akerman Chantal, *Chantal Akerman: a spiral autobiography*, Tel-Aviv: Published by Tel-Aviv Museum of Art, 2006.
* Moshenson, Edna [Ed.], *Efrat Shvily: Point / Counterpoint: Works, 1992-2012*, Ein Harod: Museum of Art, Ein Harod, 2013
* Moshenson, Edna*, Adrian Paci: vies en transit = Lives in Transit,* Paris: Ed. du Jeu de Paume, 2013, 183 p

## קישורים חיצוניים
* 
* 
* רותי דירקטור, "טל בן צבי ועדנה מושנזון זוכות פרס האוצר", **הצופה**, 4 בספטמבר 2008
* 
* 
* ורד מימון, "בתים אידאיים, סובייקטים ממשיים, קטלוגים", **ערב רב**, 31 בדצמבר 2013
* 
* קרן גולדברג, "מטאפורה להדחקה", **ערב רב**, 19 בינואר 2017
**[http://www.nogagallery.com/artist/group-exhibition/page/2/ Animated Histories: Qiu Anxiong, Robert Breer, Kota Ezawa, Cristina Lucas, Jenny Perlin, Shahzia Sikander, Kara Walker]*, Curated by Edna Moshenson, Tel-Aviv: Noga Gallery, 2007
*

## הערות שוליים

קטגוריה:אוצרות ישראליות
קטגוריה:אוצרים ישראלים
קטגוריה:בוגרות בית הספר אהל שם
קטגוריה:בוגרות האוניברסיטה העברית בירושלים
קטגוריה:בוגרי בית הספר אהל שם
קטגוריה:בוגרי האוניברסיטה העברית בירושלים
קטגוריה:תל אביב-יפו: אישים
קטגוריה:ישראלים שנולדו ב-1945
קטגוריה:ישראליות שנולדו ב-1945
קטגוריה:ישראלים שנפטרו ב-2026
קטגוריה:ישראליות שנפטרו ב-2026
קטגוריה:נשים הקבורות בבית הקברות ירקון